NYILATKOZAT SZERZŐI ÉS FELHASZNÁLÁSI JOGOKRÓL
Eger MJV Önkormányzata az Uránia IFI PONT és Közösségi Tér
logójának megalkotására az IFI Re-Brand 2026 Logó tervező pályázat
címmel meghirdetett pályázat kapcsán

Alulírott, …………………………………… (pályázó neve) (születési hely, idő: ………………………………………………, lakcíme: ……………………………………, adószáma: …………………………………) az alábbi nyilatkozatot adom:
A pályázat benyújtásával és aláírásommal tudomásul veszem, és hozzájárulok az alábbiakhoz:
A nyertes pályázótól a pályázati díjazás ellenében a Kiíró teljes és kizárólagos felhasználási jogot szerez. A pályázó a pályamű (ami magába foglalja a pályázati terveket, illetve a pályaműhöz kapcsolódó valamennyi dokumentációt és munkaanyagot), illetve az 1. helyezett által elkészített logóterv minden jogát Kiírónak véglegesen és visszavonhatatlanul átadja, azzal Kiíró – a szerződés megkötését és a pályázati díjazás átadását követően – kizárólagosan és szabadon rendelkezik. 
Nyilatkozom, hogy a szerzői jogról szóló 1999. évi LXXVI törvény (a továbbiakban: Szjt.) 12. § (1) bekezdésére figyelemmel, a 17. §-ban megjelölt alábbi felhasználási módokhoz járulok hozzá a szerző nevének mindenkori feltüntetése mellett: 
· a nyilvánossághoz való közvetítést sugárzással, vagy másként /Szjt. 17.§ d) pontja, és 26.§ -27.§-a/: a logót a pályázat idején a pályázattal kapcsolatos felületeken, köztük az Kiíró Facebook oldalán és a pályázat kapcsán rendezett kiállításon, fórumokon közzé tegye, a nyilvánosság számára hozzáférhetővé tegye.
· az Uránia IFI PONT és Közösségi Tér, valamint Eger MJV Önkormányzata és annak Hivatala általi időbeli korlát nélkül tárolási és felhasználási joga a saját, ifjúsági célú rendezvényein, fórumokon, kiadványaiban. /nyilvánossághoz történő tovább közvetítés joga, Szjt. 17.§ e) pontja, és 28.§-a/
· a Kiíró és annak Hivatala általi időkorlát nélküli belső használat joga, különösen a támogató szervezetnek történő továbbítás támogatás lehívása céljából. 
Nyilatkozom, hogy a felhasználási jog átadásával kapcsolatos díjigényéről a pályázat mellékleteként rendelkezésre bocsátott benyújtandó nyilatkozattal kifejezetten lemondok, tekintettel arra, hogy a Pályázat eredményeként kiírónak bevétele nem keletkezik, emellett tárgybéli jutalomban részesülök.
Tudomásul veszem, hogy a Kiíró a teljes pályázati anyagot, valamint a pályaművekről és a megvalósult munkákról készült dokumentációt nyomtatott, illetve elektronikus formában korlátlan ideig felhasználja. A Kiíró a nyertes pályamű felhasználására teljes és kizárólagos jogot szerez, azokat szabadon felhasználhatja, illetve a benyújtott pályázatok anyagát és a pályázók nevét nyilvánosságra hozhatja.
Tudomásul veszem, hogy a pályázat kiírója dönthet úgy, hogy a nyertes pályaművek elemeit teljes egészében, részben, az egyes elemeket megváltoztatva vagy egyáltalán nem használja fel. 
A nem nyertes pályaművek tekintetében a Kiíró felhasználási jogosultságot szerez az azokból rendezett kiállítás céljából, valamint azok online felületeken való közzétételének céljából.

Kelt, Eger, …………………………

	_____________________________
	pályázó
A nyilatkozat tartalmát megismertem, annak aláírásához hozzájárulok:
	_____________________________
	törvényes képviselő
